C 288/38

Δημοσίευση κοινοποίησης σχετικά με την έγκριση τυπικής τροποποίησης προδιαγραφών προϊόντος για ονομασία στον αμπελοοινικό τομέα σύμφωνα με το άρθρο 17 παράγραφοι 2 και 3 του κατ’ εξουσιοδότηση κανονισμού (ΕΕ) 2019/33 της Επιτροπής

(2022/C 288/06)

Η παρούσα κοινοποίηση δημοσιεύεται σύμφωνα με το άρθρο 17 παράγραφος 5 του κατ’ εξουσιοδότηση κανονισμού (ΕΕ) 2019/33 της Επιτροπής (1).

ΚΟΙΝΟΠΟΙΗΣΗ ΤΥΠΙΚΗΣ ΤΡΟΠΟΠΟΙΗΣΗΣ Η ΟΠΟΙΑ ΤΡΟΠΟΠΟΙΕΙ ΤΟ ΕΝΙΑΙΟ ΕΓΓΡΑΦΟ

«Verdicchio dei Castelli di Jesi»

PDO-IT-A0482-AM04

Ημερομηνία κοινοποίησης: 6.5.2022

ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ ΤΗΣ ΕΓΚΡΙΘΕΙΣΑΣ ΤΡΟΠΟΠΟΙΗΣΗΣ

1. Συσκευασία — περιέκτες και χωρητικότητα

Περιγραφή: για τη συσκευασία του οίνου Verdicchio dei Castelli di Jesi μπορούν να χρησιμοποιούνται και εναλλακτικοί περιέκτες, πέραν των γυάλινων, οι οποίοι αποτελούνται από ασκό φτιαγμένο από πλαστικό πολυστρωματικό υλικό πολυαιθυλένιου και πολυεστέρα, σε περίβλημα από χαρτόνι ή άλλο άκαμπτο υλικό, το οποίο δεν πρέπει να είναι μικρότερο από την ελάχιστη χωρητικότητα που προβλέπεται βάσει της εθνικής και της ενωσιακής νομοθεσίας.

Αιτιολόγηση: πρόκειται για επιπλέον δυνατότητα συσκευασίας του οίνου Verdicchio dei Castelli di Jesi σε περιέκτες εκτός των γυάλινων, την οποία επιθυμούν οι παραγωγοί κατόπιν προσεκτικής τεχνικής και εμπορικής αξιολόγησης.

Η τροποποίηση αφορά το άρθρο 8 των προδιαγραφών προϊόντος και το σημείο 9 του ενιαίου εγγράφου.

2. Αναφορές στον φορέα ελέγχου — αλλαγή διεύθυνσης

Περιγραφή: η διεύθυνση της «Valoritalia società per la certificazione delle qualità e delle produzioni vitivinicole italiane S.r.l.» άλλαξε από Via Piave n. 24 σε Via Venti Settembre n. 98/G – 00187 Roma.

Αιτιολόγηση: πρόκειται για μεταφορά της καταστατικής έδρας του φορέα ελέγχου της ονομασίας Verdicchio dei Castelli di Jesi.

Η τροποποίηση αφορά το άρθρο 10 των προδιαγραφών προϊόντος και δεν επηρεάζει το ενιαίο έγγραφο.

ΕΝΙΑΙΟ ΕΓΓΡΑΦΟ

1. Ονομασια/-ες προϊοντος

Verdicchio dei Castelli di Jesi

2. Τυπος γεωγραφικης ενδειξης:

ΠΟΠ — Προστατευόμενη ονομασία προέλευσης

3. Κατηγοριες αμπελοοινικων προϊοντων

1. Οίνος

5. Αφρώδης οίνος ποιότητας

4. Περιγραφη των οινων:

1. Verdicchio dei Castelli di Jesi

ΣΥΝΟΠΤΙΚΗ ΚΕΙΜΕΝΙΚΗ ΠΕΡΙΓΡΑΦΗ

Οι οίνοι ΠΟΠ Verdicchio dei Castelli di Jesi έχουν απαλό αχυροκίτρινο χρώμα·λεπτή, χαρακτηριστική οσμή αμυγδάλου·ξηρή, αρμονική γεύση, με ευχάριστη, ελαφρώς πικρή επίγευση.

Γενικά αναλυτικά χαρακτηριστικά Μέγιστος ολικός αλκοολικός τίτλος (σε % κατ’ όγκο) Ελάχιστος αποκτημένος αλκοολικός τίτλος (σε % κατ’ όγκο) Ελάχιστη ολική οξύτητα 4,50 γραμμάρια ανά λίτρο, εκφραζόμενη σε τρυγικό οξύ Μέγιστη πτητική οξύτητα (σε χιλιοστοϊσοδύναμα ανά λίτρο) Μέγιστος ολικός θειώδης ανυδρίτης (σε χιλιοστόγραμμα ανά λίτρο)

2. Verdicchio dei Castelli di Jesi Classico

ΣΥΝΟΠΤΙΚΗ ΚΕΙΜΕΝΙΚΗ ΠΕΡΙΓΡΑΦΗ

Οι οίνοι ΠΟΠ Verdicchio dei Castelli di Jesi Classico έχουν απαλό αχυροκίτρινο χρώμα· λεπτή, χαρακτηριστική οσμή· ξηρή, αρμονική γεύση, με ευχάριστη, ελαφρώς πικρή επίγευση.

Γενικά αναλυτικά χαρακτηριστικά Μέγιστος ολικός αλκοολικός τίτλος (σε % κατ’ όγκο) Ελάχιστος αποκτημένος αλκοολικός τίτλος (σε % κατ’ όγκο) Ελάχιστη ολική οξύτητα 4,50 γραμμάρια ανά λίτρο, εκφραζόμενη σε τρυγικό οξύ Μέγιστη πτητική οξύτητα (σε χιλιοστοϊσοδύναμα ανά λίτρο) Μέγιστος ολικός θειώδης ανυδρίτης (σε χιλιοστόγραμμα ανά λίτρο)

3. Verdicchio dei Castelli di Jesi Classico Superiore

ΣΥΝΟΠΤΙΚΗ ΚΕΙΜΕΝΙΚΗ ΠΕΡΙΓΡΑΦΗ

Οι οίνοι ΠΟΠ Verdicchio dei Castelli di Jesi Classico έχουν απαλό αχυροκίτρινο χρώμα· λεπτή, χαρακτηριστική οσμή· ξηρή, αρμονική γεύση, με ευχάριστη, ελαφρώς πικρή επίγευση.

Γενικά αναλυτικά χαρακτηριστικά Μέγιστος ολικός αλκοολικός τίτλος (σε % κατ’ όγκο) Ελάχιστος αποκτημένος αλκοολικός τίτλος (σε % κατ’ όγκο) Ελάχιστη ολική οξύτητα 4,50 γραμμάρια ανά λίτρο, εκφραζόμενη σε τρυγικό οξύ Μέγιστη πτητική οξύτητα (σε χιλιοστοϊσοδύναμα ανά λίτρο) Μέγιστος ολικός θειώδης ανυδρίτης (σε χιλιοστόγραμμα ανά λίτρο)

4. Verdicchio dei Castelli di Jesi Passito

ΣΥΝΟΠΤΙΚΗ ΚΕΙΜΕΝΙΚΗ ΠΕΡΙΓΡΑΦΗ

Οι οίνοι ΠΟΠ Verdicchio dei Castelli di Jesi Passito έχουν έντονο αχυροκίτρινο έως κεχριμπαρένιο χρώμα, χαρακτηριστική, έντονη οσμή·ημίγλυκη έως γλυκιά και αρμονική, βελούδινη, χαρακτηριστική γεύση.

Γενικά αναλυτικά χαρακτηριστικά Μέγιστος ολικός αλκοολικός τίτλος (σε % κατ’ όγκο) Ελάχιστος αποκτημένος αλκοολικός τίτλος (σε % κατ’ όγκο) Ελάχιστη ολική οξύτητα 4,00 γραμμάρια ανά λίτρο, εκφραζόμενη σε τρυγικό οξύ Μέγιστη πτητική οξύτητα (σε χιλιοστοϊσοδύναμα ανά λίτρο) 25 Μέγιστος ολικός θειώδης ανυδρίτης (σε χιλιοστόγραμμα ανά λίτρο)

5. Verdicchio dei Castelli di Jesi spumante

ΣΥΝΟΠΤΙΚΗ ΚΕΙΜΕΝΙΚΗ ΠΕΡΙΓΡΑΦΗ

Οι οίνοι ΠΟΠ Verdicchio dei Castelli di Jesi spumante έχουν λεπτό και μεγάλης διάρκειας αφρό· αχυροκίτρινο χρώμα ποικίλης έντασης, ενίοτε με πρασινωπές ανταύγειες· χαρακτηριστικά απαλή και λεπτή, πλατιά και σύνθετη οσμή· γεύση από extra brut έως ξηρή, γεμάτη, δροσερή, απαλή και αρμονική.

Γενικά αναλυτικά χαρακτηριστικά Μέγιστος ολικός αλκοολικός τίτλος (σε % κατ’ όγκο) Ελάχιστος αποκτημένος αλκοολικός τίτλος (σε % κατ’ όγκο) Ελάχιστη ολική οξύτητα 4,50 γραμμάρια ανά λίτρο, εκφραζόμενη σε τρυγικό οξύ Μέγιστη πτητική οξύτητα (σε χιλιοστοϊσοδύναμα ανά λίτρο) Μέγιστος ολικός θειώδης ανυδρίτης (σε χιλιοστόγραμμα ανά λίτρο)

5. Οινοποιητικες πρακτικες

5.1. Ειδικές οινολογικές πρακτικές

—

5.2. Μέγιστες αποδόσεις

1. Verdicchio dei Castelli di Jesi 14 000 κιλά σταφυλιών ανά εκτάριο

2. Verdicchio dei Castelli di Jesi Classico 14 000 κιλά σταφυλιών ανά εκτάριο

3. Verdicchio dei Castelli di Jesi Classico Superiore 11 000 κιλά σταφυλιών ανά εκτάριο

4. Verdicchio dei Castelli di Jesi passito 14 000 κιλά σταφυλιών ανά εκτάριο

6. Οριοθετημενη γεωγραφικη περιοχη

Η περιοχή παραγωγής που είναι κατάλληλη για την παραγωγή των οίνων ΠΟΠ Verdicchio dei Castelli di Jesi βρίσκεται στις επαρχίες Ancona και Macerata.

Η περιοχή οριοθετείται σε τμήμα της γεωγραφικής λεκάνης του ποταμού Esino, στο έδαφος 22 δήμων εντός της επαρχίας Ancona και 2 δήμων εντός της επαρχίας Macerata.

7. Οινοποιησιμες ποικιλιες αμπελου

Verdicchio bianco B. - Verdicchio

8. Περιγραφη του/των δεσμου/-ων

Verdicchio dei Castelli di Jesi

Η αμπελοκαλλιέργεια και η οινοπαραγωγή υφίστανται εδώ και πολλούς αιώνες στην περιοχή του οίνου ΠΟΠ Verdicchio dei Castelli di Jesi· για παράδειγμα, η παραγωγή αφρώδους οίνου έχει πολύ παλαιές και τεκμηριωμένες ρίζες στην περιοχή ενώ η παραγωγή οίνου passito έχει παράδοση αιώνων.

Η επίδραση των ανθρώπινων παραγόντων κατά τη διάρκεια των αιώνων υπήρξε ουσιώδης για την επιλογή της καλλιέργειας της ποικιλίας Verdicchio στην περιοχή, για την εξέλιξη των μεθόδων καλλιέργειας και για τις οινολογικές πρακτικές.

Η αλληλεπίδραση των φυσικών παραγόντων (ορεογραφία, κλίμα και εδαφολογία) με τους ανθρώπινους παράγοντες προσδίδει στους οίνους ΠΟΠ Verdicchio dei Castelli di Jesi ιδιαίτερα ποιοτικά και οργανοληπτικά χαρακτηριστικά τα οποία είναι μοναδικά και δεν μπορούν να υπάρξουν αλλού.

9. Αλλες ουσιωδεις προϋποθεσεις (συσκευασια, επισημανση, αλλες απαιτησεις)

Ένδειξη του έτους παραγωγής των σταφυλιών

Νομικό πλαίσιο:

Νομοθεσία της ΕΕ

Τύπος πρόσθετης προϋπόθεσης:

Συμπληρωματικές διατάξεις σχετικά με την επισήμανση

Περιγραφή της προϋπόθεσης:

Στην επισήμανση των οίνων ΠΟΠ «Verdicchio dei Castelli di Jesi», «Verdicchio dei Castelli di Jesi» Classico, «Verdicchio dei Castelli di Jesi» Classico Superiore, «Verdicchio dei Castelli di Jesi» Passito και «Verdicchio dei Castelli di Jesi» Spumante Riserva είναι υποχρεωτική η αναγραφή του έτους παραγωγής των σταφυλιών.

Συσκευασία, περιέκτες και απαγόρευση ορισμένων συστημάτων πωματισμού

Νομικό πλαίσιο:

Νομοθεσία της ΕΕ

Τύπος πρόσθετης προϋπόθεσης:

Συμπληρωματικές διατάξεις σχετικά με την επισήμανση

Περιγραφή της προϋπόθεσης:

Για τον τύπο οίνου «Verdicchio dei Castelli di Jesi» επιτρέπεται επίσης η χρήση εναλλακτικών περιεκτών, πέραν των γυάλινων, οι οποίοι αποτελούνται από ασκό φτιαγμένο από πλαστικό πολυστρωματικό υλικό πολυαιθυλένιου και πολυεστέρα, σε περίβλημα από χαρτόνι ή άλλο άκαμπτο υλικό, το οποίο δεν πρέπει να είναι μικρότερο από την ελάχιστη χωρητικότητα που προβλέπεται βάσει της εθνικής και της ενωσιακής νομοθεσίας.

Για τον τύπο οίνου «Verdicchio dei Castelli di Jesi» Classico, η διάθεση προς κατανάλωση πρέπει να γίνεται μόνο σε γυάλινους περιέκτες μέγιστης χωρητικότητας 5 λίτρων.

Για τον τύπο οίνου «Verdicchio dei Castelli di Jesi» Classico Superiore, η διάθεση προς κατανάλωση πρέπει να γίνεται μόνο σε γυάλινους περιέκτες μέγιστης χωρητικότητας 3 λίτρων, ενώ απαγορεύονται τα πώματα εύκολου ανοίγματος (με τράβηγμα) και τα μεταλλικά πώματα (τσιγκάκια).

Συνδεσμος προς τις προδιαγραφες προϊοντος

https://www.politicheagricole.it/flex/cm/pages/ServeBLOB.php/L/IT/IDPagina/18115

(1) ΕΕ L 9 της 11.1.2019, σ. 2.